CELEX: 32011R0162
Language: ro
Date: 2011-02-21 00:00:00
Title: Regulamentul (UE) nr. 162/2011 al Comisiei din 21 februarie 2011 de stabilire a centrelor de intervenție pentru orez

22.2.2011   
            
            
               RO
            
            
               Jurnalul Oficial al Uniunii Europene
            
            
               L 47/11
            
         REGULAMENTUL (UE) NR. 162/2011 AL COMISIEI
   din 21 februarie 2011
   de stabilire a centrelor de intervenție pentru orez
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 41 coroborat cu articolul 4,
   întrucât:
   
               (1)
            
            
               Regulamentul (CE) nr. 1173/2009 al Comisiei (2) desemnează, în anexa B, centrele de intervenție pentru orez, menționate la articolul 2 din Regulamentul (CE) nr. 670/2009 al Comisiei (3). Anexa A la regulamentul menționat, care desemnează centrele de intervenție pentru grâul dur, a fost eliminată prin Regulamentul (UE) nr. 1125/2010 al Comisiei din 3 decembrie 2010 de stabilire a centrelor de intervenție pentru cereale și de modificare a Regulamentului (CE) nr. 1173/2009 (4).
            
         
               (2)
            
            
               Regulamentul (UE) nr. 1272/2009 al Comisiei din 11 decembrie 2009 de stabilire a normelor de punere în aplicare a Regulamentului (CE) nr. 1234/2007 al Consiliului cu privire la achiziționarea și vânzarea produselor agricole în cadrul schemei de intervenție publică (5) prevede, începând cu anul de comercializare 2010/2011, condițiile care trebuie respectate pentru desemnarea și aprobarea centrelor de intervenție pentru orez și a spațiilor de depozitare aferente.
            
         
               (3)
            
            
               Începând cu 1 septembrie 2010, Regulamentul (UE) nr. 1272/2009 abrogă Regulamentul (CE) nr. 670/2009 în ceea ce privește orezul.
            
         
               (4)
            
            
               Începând cu 1 septembrie 2010, centrele de intervenție pentru orez, desemnate în temeiul articolului 41 din Regulamentul (CE) nr. 1234/2007, trebuie să îndeplinească condițiile stabilite la articolele 2 și 3 din Regulamentul (UE) nr. 1272/2009. Prin urmare, este necesar să se abroge Regulamentul (CE) nr. 1173/2009.
            
         
               (5)
            
            
               Conform articolului 55 alineatul (1) din Regulamentul (UE) nr. 1272/2009, statele membre au transmis serviciilor Comisiei lista centrelor de intervenție pentru orez în vederea desemnării efective a acestora și lista spațiilor de depozitare aferente acestor centre pe care le-au autorizat ca îndeplinind condițiile minime prevăzute de reglementările Uniunii Europene. Ținând cont fie de nivelurile de producție de orez scăzute, fie de faptul că s-a constatat inexistența unor zone producătoare de orez excedentar, precum și de neutilizarea intervenției pentru o perioadă semnificativă de timp, unele state membre nu au comunicat niciun centru de intervenție pentru orez.
            
         
               (6)
            
            
               Cu scopul de a asigura buna funcționare a schemei de intervenție publică, Comisia trebuie să desemneze centrele de intervenție în funcție de situarea lor geografică și să publice lista spațiilor de depozitare aferente acestora, împreună cu toate informațiile necesare operatorilor vizați de intervenția publică.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Centrele de intervenție pentru orez menționate la articolul 2 din Regulamentul (UE) nr. 1272/2009 sunt desemnate în anexa la prezentul regulament.
   Adresele spațiilor de depozitare aferente fiecărui centru de intervenție și informațiile detaliate referitoare la aceste spații și la centrele de intervenție sunt publicate pe internet (6).
   Articolul 2
   Regulamentul (CE) nr. 1173/2009 se abrogă.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 februarie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 314, 1.12.2009, p. 48.
   
      (3)  JO L 194, 25.7.2009, p. 22.
   
      (4)  JO L 318, 4.12.2010, p. 10.
   
      (5)  JO L 349, 29.12.2009, p. 1.
   
      (6)  Adresele spațiilor de depozitare ale centrelor de intervenție sunt disponibile pe site-ul web CIRCA al Comisiei Europene: (http://circa.europa.eu/Public/irc/agri/cereals/library?l=/publicsdomain/cereals/intervention_agencies&vm=detailed&sb=Title)
   
      ANEXĂ
      
         Centre de intervenție pentru orez
      
      BULGARIA
      Пловдив
      SPANIA
      
                   
               
               
                  Cádiz
               
            
                   
               
               
                  Córdoba
               
            
                   
               
               
                  Sevilla
               
            
                   
               
               
                  Zaragoza
               
            
                   
               
               
                  Albacete
               
            
                   
               
               
                  Ciudad real
               
            
                   
               
               
                  Cuenca
               
            
                   
               
               
                  Lérida
               
            
                   
               
               
                  Badajoz
               
            
                   
               
               
                  Cáceres
               
            
                   
               
               
                  Navarra
               
            FRANȚA
      
                   
               
               
                  Bouches-du-Rhône
               
            
                   
               
               
                  Gard
               
            GRECIA
      
                   
               
               
                  ΘΕΣΣΑΛΟΝΙΚΗ
               
            
                   
               
               
                  ΓΙΑΝΝΙΤΣΑ
               
            
                   
               
               
                  ΒΟΛΟΣ
               
            
                   
               
               
                  ΛΑΜΙΑ
               
            UNGARIA
      
                   
               
               
                  Jász-Nagykun-Szolnok
               
            
                   
               
               
                  Békés
               
            
                   
               
               
                  Szabolcs-Szatmár-Bereg
               
            ITALIA
      Piemonte
      PORTUGALIA
      
                   
               
               
                  Silo de Évora
               
            
                   
               
               
                  Silo de Cuba
               
            ROMÂNIA
      
                   
               
               
                  Ianca
               
            
                   
               
               
                  Brăila
               
            
                   
               
               
                  Făurei
               
            
                   
               
               
                  Bărăganul
               
            
                   
               
               
                  Palas
               
            
                   
               
               
                  Cogealac
               
            
                   
               
               
                  Movila
               
            
                   
               
               
                  Fetești
               
            
                   
               
               
                  Țăndărei
               
            
                   
               
               
                  Bucu
               
            
                   
               
               
                  Alexandria
               
            
                   
               
               
                  Corabia
               
            
                   
               
               
                  Cărpiniș